## Pravilnik o programu stručnog ispita za čuvara

### NN 93/1998 (8.7.1998.), Pravilnik o programu stručnog ispita za čuvara

# MINISTARSTVO UNUTARNJIH POSLOVA

Na temelju članka 82. stavka 1. podstavka 5. Zakona o zaštiti osoba
i imovine ("Narodne novine" broj 83/96.) ministar unutarnjih poslova donosi

## **PRAVILNIK**

### **O PROGRAMU POLAGANJA STRUČNOG ISPITA ZA ČUVARA**

I.

Stručni ispit za čuvara sastoji se od usmene provjere znanja iz slijedećih
ispitnih područja:

1. Tjelesna zaštita

2. Uporaba sredstava i uređaja tehničke zaštite

3. Osnove kriminalistike

4. Osnove komuniciranja

5. Držanje, nošenje i pravilna uporaba vatrenog oružja.

II.

Područje tjelesne zaštite obuhvaća slijedeće programske cjeline:

1. Zakonske ovlasti čuvara

1.1. Utvrđivanje identiteta

1.2. Izdavanje zapovijedi

1.3. Zabrana pristupa

1.4. Zadržavanje

1.5. Pregled osoba i vozila

1.6. Osnove poznavanja zakonskih odrednica (Kazneni zakon, Zakon o kaznenom
postupku, Zakon o unutarnjim poslovima, Zakon o prekršajima protiv javnog
reda i mira)

2. Uporaba tjelesne snage

3. Uporaba izvježbanih pasa čuvara

4. Osnovni oblici ugrožavanja i mjere zaštite

5. Pravila postupanja čuvara

5.1. Opće i posebne dužnosti čuvara

5.2. Postupanje čuvara pri obavljanju kontrolnih, čuvarskih i poslova
ophodnje

5.3. Pravila pratnje novca, vrijednosnih papira, dragocjenih kovina
i metala

5.4. Pravila čuvanja štićenih osoba.

III.

Područje uporabe sredstava i uređaja tehničke zaštite obuhvaća slijedeće
programske cjeline:

1. Podjela tehničkih sredstava zaštite

2. Sustavi tehničke zaštite

2.1. Sustav za detekciju ulaska u zatvoreni prostor

2.2. Sustav za dojavu napada

2.3. Sustav za detekciju ulaska u otvoreni prostor

2.4. Sustav za nadgledavanje štićenog prostora

2.5. Sustav za detekciju nastanka požara

2.6. Ostali sustavi zaštite

3. Uporaba sredstava i uređaja veza u službi

4. Uporaba detektora

5. Sredstva za zaštitu u prijevozu osoba, novca, vrijednosnih papira
i inih vrijednosti.

IV.

Područje osnova kriminalistike obuhvaća slijedeće programske cjeline:

1. Pojam i sastavnice kriminalistike

2. Indicije

3. Očevid

4. Tragovi

5. Mjere i radnje za osiguranje mjesta kaznenog djela

6. Pisane isprave i tragovi kaznenih djela na njima (krivotvorine).

V.

Područje osnova komuniciranja obuhvaća slijedeće programske cjeline:

1. Izvod iz osnova psihologije (pojam, struktura ličnosti, pozornost,
percepcija, emocije i sl.)

2. Osnove pisane i govorne komunikacije

3. Ponašanje i ophođenje na radnom mjestu.

VI.

Područje držanja, nošenja i pravilne uporabe vatrenog oružja obuhvaća
slijedeće programske cjeline:

1. Zakonske osnove za nabavljanje, držanje, nošenje i korištenje oružja
(Zakon o oružju, Zakon o prekršajima protiv javnog reda i mira, Kazneni
zakon)

2. Kazneno-pravni aspekt uporabe vatrenog oružja

2.1. nužna obrana

2.2. krajnja nužda

3. Rukovanje kratkim vatrenim oružjem

3.1. Vrste i opće karakteristike (taktičko-tehničke)

3.2. Mjere sigurnosti

3.3. Rastavljanje i sastavljanje

3.4. Opis dijelova

3.5. Vrste zastoja, uzroci i način otklanjanja

3.6. Osnovni pojmovi iz teorije gađanja (postupci i radnje u ciljanju
i okidanju)

3.7. Čuvanje i održavanje.

VII.

Sadržaji programskih cjelina, navedeni u točkama II, III, IV, V i VI
ovoga Pravilnika osnova su za oblikovanje ispitnih pitanja na stručnom
ispitu.

VIII.

Ovaj Pravilnik stupa na snagu danom objave u "Narodnim novinama".

Broj: 511-01-64-27607/1-97.
Zagreb, 30. lipnja 1998.

Ministar
**mr. Ivan Penić,** v. r.

Pravilnik, NN 93/1998-1256